
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 222 

25 Οκτωβρίου 1999 


ΝΟΜΟΣ ΥΠΆΡΙΘ. 2744 

Ρυθμίσεις θεμάτων της Εταιρείας Υδρεύσεως και Αποχε- 

τεύσεως Πρωτευούσης (Ε.ΥΔ.Α.Π.) και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Νομικό καθεστώς Ε.ΥΔ.Α.Π. 

1. Η Ανώνυμη Εταιρεία με την επωνυμία Εταιρεία Υ¬ 
δρεύσεως και Αποχετεύσεως Πρωτευούσης» διέπεται α¬ 
πό τις διατάξεις του Κ.Ν. 2190/1920 (ΦΕΚ 37 Α’), του Ν. 
2414/1996 (ΦΕΚ 135 Α’) και συμπληρωματικά από τις δια¬ 
τάξεις του Ν. 1068/1980 (ΦΕΚ 190 Α') και τελεί υπάτην ε- 
ποπτεία του Υπουργού Περιβάλλοντος, Χωροταξίας και 
Δημόσιων Έργων. 

2. Η διάρκεια της Εταιρείας ορίζεται σε εκατό (100) έτη, 
που αρχίζει από την έναρξη ισχύος του παρόντος νόμου 
και δύναται να παραταθεί με απόφαση της Γενικής Συνε- 
λεύσεως των μετόχων της εταιρίας. 

3. Η επωνυμία της Εταιρείας είναι «Εταιρεία Υδρεύσεως 
και Αποχετεύσεως Πρωτευούσης Α.Ε.» (Ε.ΥΔ.Α.Π.» ή 
«Ε.ΥΔ.Α.Π. Α.Ε.»). Γιατις συναλλαγές της με την αλλοδα¬ 
πή η επωνυμία της Εταιρείας είναι «ΑΙίιβπε ΙΛ/αΙβΓ δυρρΙγ 
από 5βννθΓ39 β ΟοΓπρεηγ 3. Α.» και ο διακριτικός της τίτλος 
είναι «ΕΥϋΑΡ» ή «ΕΥϋΑΡ 5.Α.». 

4. Στους σκοπούς της Εταιρείας περιλαμβάνονται ι¬ 
δίως: 

α. Η παροχή υπηρεσιών ύδρευσης και αποχέτευσης, η 
μελέτη, κατασκευή, εγκατάσταση, λειτουργία, εκμετάλ¬ 
λευση, διαχείριση, συντήρηση, επέκταση και ανανέωση 
συστημάτων ύδρευσης και αποχέτευσης. Στις δραστη¬ 
ριότητες και τα έργα αυτά συμπεριλαμβάνονται η άντλη¬ 
ση, αφαλάτωση, επεξεργασία, αποθήκευση, μεταφορά, 
διανομή και διαχείριση των προς τους σκοπούς αυτούς α¬ 
ποδιδόμενων υδάτων πάσης φύσεως, καθώς και τα έργα 
και οι δραστηριότητες συλλογής, μεταφοράς, επεξεργα¬ 
σίας, αποθήκευσης και διαχείρισης των πάσης φύσεως 
λυμάτων (πλην των τοξικών) και η επεξεργασία, διανομή, 
διάθεση και διαχείριση των προϊόντων των δικτύων απο¬ 
χετεύσεως. 

β. Η πραγματοποίηση επενδύσεων σύμφωνα με τις πα¬ 
ραγράφους 6 και 7 του παρόντος άρθρου. 

5. Για την πραγματοποίηση των σκοπών της η Εταιρεία 
δύναται ιδίως: 


α. Να συνάπτει παντός είδους συμβάσεις, 
β. Να συνιστά εταιρείες ή κοινοπραξίες ή να συμμετέχει 
σε επιχειρήσεις ή κοινοπραξίες εντός ή εκτός Ελλάδας. 

γ. Να παρέχει τεχνικές ή συμβουλευτικές υπηρεσίες 
προς φυσικά ή νομικά πρόσωπα. 

δ. Να συνάπτει δάνεια ή να λαμβάνει και να χορηγεί πι¬ 
στώσεις κάθε μορφής, καθώς και να συνάπτει συμβάσεις 
επί παραγώγων χρηματοοικονομικών προϊόντων αποκλει¬ 
στικούς προς το σκοπό της κάλυψης συναλλαγματικών ή 
άλλων συναφών κινδύνων. Για την παροχή ασφάλειας 
προς το σκοπό της σύναψης των συμβάσεων της παρα¬ 
γράφου αυτής, η Ε.ΥΔ.Α.Π. δύναται να εκχωρεί, να ενεχυ¬ 
ριάζει ή να μεταβιβάζει τις πάσης φύσεως απαιτήσεις της 
κατά φυσικών ή νομικών προσώπων ιδιωτικού ή δημοσίου 
δικαίου, ως και κατά του Δημοσίου ή να παρέχει παντός εί¬ 
δους ασφάλειες, με τους περιορισμούς της παραγράφου 
8 του παρόντος άρθρου. 

ε. Να αναλαμβάνει κάθε εμπορική ή άλλη δραστηριότη¬ 
τα ή να διενεργεί κάθε άλλη υλική πράξη ή δικαιοπραξία 
άμεσα ή έμμεσα συνδεόμενη με το σκοπό της. 

6. Η Ε.ΥΔ.Α.Π. δεν δύναται: 

α. Να αναλαμβάνει δραστηριότητες στην Ελλάδα εκτός 
της οριζόμενης στο άρθρο 8 περιοχής ή στο εξωτερικό. Η 
απαγόρευση αυτή δεν ισχύει εφόσον οι παραπάνω δρα¬ 
στηριότητες ασκούνται μέσω συνδεδεμένων επιχειρήσε¬ 
ων ή κεφαλαιουχικών εταιρειών, στο κεφάλαιο των οποί¬ 
ων συμμετέχει με οποιοδήποτε ποσοστό ή μέσω κοινο¬ 
πραξιών των ανωτέρω επιχειρήσεων και εταιρειών με 
άλλες εταιρείες ή φορείς, με τους περιορισμούς της πα¬ 
ραγράφου 7 του παρόντος άρθρου, ή εφόσον πρόκειται 
για δραστηριότητες σχετικές με την ενίσχυση του δικτύ¬ 
ου υδρεύσεως των οργανισμών τοπικής αυτοδιοίκησης. 

β. Να συνάπτει συμβάσεις με τις ως άνω επιχειρήσεις, ε¬ 
ταιρείες ή κοινοπραξίες, με όρους που θα έχουν ως απο¬ 
τέλεσμα τη διακριτική ή προνομιακή μεταχείριση των επι¬ 
χειρήσεων αυτών από την ίδια. 

7. Η Ε.ΥΔ.Α.Π. δύναται να επενδύει στις επιχειρήσεις και 
εταιρείες της προηγούμενης παραγράφου ή να χορηγεί 
δάνεια σε αυτές ή να παρέχει εγγυήσεις υπέρ αυτών προς 
τρίτους, μόνον εφόσον δεν επηρεάζεται αρνητικά η ικα¬ 
νότητα της να χρηματοδοτεί τις τρέχουσες ή μελλονπκές 
υποχρεώσεις της, υπό όρους και προϋποθέσεις που δύ- 
νανται να καθορισθούν στο καταστατικό. 

8. Η Ε.ΥΔ.Α.Π. απαγορεύεται να εκποιεί, να εκμισθώνει 
ή να παραχωρεί κατά χρήση ή να συνιστά οποιοδήποτε ε¬ 
μπράγματο δικαίωμα επί των ακινήτων παγίων στοιχείων 
της, που χρησιμοποιούνται για την άσκηση των σχετικών 
με την παροχή υπηρεσιών ύδρευσης και αποχέτευσης 
δραστηριοτήτων της, με την επιφύλαξη των διατάξεων 
του παρόντος νόμου. 

9. Το μετοχικό κεφάλαιο της Ε.ΥΔ.Α.Π. ορίζεται σε είκο¬ 
σι δισεκατομμύρια (20.000.000.000) δραχμές, το οποίο 
διαιρείται σε εκατό εκατομμύρια (100.000.000) μετοχές, 
που ανήκουν στο Ελληνικό Δημόσιο, ονομαστικής αξίας 
διακοσίων (200) δραχμών η καθεμία και δημιουργείται ει¬ 
δικό αποθεματικό κεφάλαιο ύψους τετρακοσίων εννέα δι¬ 
σεκατομμυρίων τετρακοσίων εξήντα πέντε εκατομμυ¬ 
ρίων ογδόντα οκτώ χιλιάδων (409.465.088.000) δραχμών. 
Η δημιουργία του ειδικού αυτού αποθεματικού κεφαλαί¬ 
ου δεν υπόκειται σε οποιαδήποτε φορολογία. Το παρα¬ 
πάνω ειδικό αποθεματικό κεφάλαιο θα μειωθεί κατά την 
καθαρή λογιστική αξία των παγίων που θα μεταβιβα- 
σθούν, σύμφωνα με τα οριζόμενα στην παράγραφο 2 του 
άρθρου 4. 

10. Το Δημόσιο δύναται να διαθέτει σε επενδυτές πο¬ 
σοστό έως 49% του εκάστοτε μετοχικού κεφαλαίου της Ε¬ 
ταιρείας. 

11. Με κοινή απόφαση των Υπουργών Εθνικής Οικονο¬ 
μίας, Οικονομικών και Περιβάλλοντος, Χωροταξίας και 
Δημόσιων Έργων, που δημοσιεύεται στην Εφημερίδα της 
Κυβερνήσεως εντός τριμήνου από της δημοσιεύσεως του 
παρόντος νόμου, καταρτίζεται το καταστατικό της 
Ε.ΥΔ.Α.Π., με το οποίο ρυθμίζονται θέματα που αφορούν 
το μετοχικό κεφάλαιο, τον αριθμό των μετοχών, την επω¬ 
νυμία, το σκοπό, την αύξηση και τη μείωση του μετοχικού 
κεφαλαίου, την έκδοση των μετοχών και των προσωρινών 
τίτλων, τα δικαιώματα των μετόχων, το διορισμό των με¬ 
λών του Διοικητικού Συμβουλίου, τη σύγκληση, τη λει¬ 
τουργία και τις αρμοδιότητες της γενικής συνέλευσης και 
του Διοικητικού Συμβουλίου, τους ελεγκτές, την εταιρική 
χρήση, τη διανομή των κερδών, τις ετήσιες οικονομικές 
καταστάσεις, τη λύση και την εκκαθάριση της και κάθε άλ¬ 
λο θέμα, με την επιφύλαξη των διατάξεων του κ.ν. 
2190/1920 και του ν. 2414/1996. Το καταστατικό αυτό 
τροποποιείται ως προς όλα τα θέματα ή και κωδικοποιεί- 
ται με απόφαση της γενικής συνέλευσης των μετόχων, με 
την επιφύλαξη των διατάξεων του κ.ν. 2190/1920 και του 
ν. 2414/1996. Μέχρι τη δημοσίευση της παραπάνω υ¬ 
πουργικής απόφασης εξακολουθούν να ισχύουν οι διατά¬ 
ξεις της κείμενης νομοθεσίας με τις οποίες ρυθμίζονται 
τα παραπάνω θέματα. 

12. Η Ε.ΥΔ.Α.Π. και οι συνδεδεμένες με αυτήν επιχειρή¬ 
σεις καταρτίζουν κανονισμούς για την εκπόνηση μελετών 
και την εκτέλεση δημόσιων έργων, που εγκρίνονται με α¬ 
ποφάσεις των Διοικητικών τους Συμβουλίων. 

Από την έγκριση των ως άνω κανονισμών η Ε.ΥΔ. Α. Π. και 
οι συνδεδεμένες με αυτήν επιχειρήσεις εξαιρούνται από 
την εφαρμογή των διατάξεων για την εκπόνηση μελετών 
και δημόσιων έργων, με την επιφύλαξη των οικείων δια¬ 
τάξεων της Ευρωπαϊκής Ένωσης. 

13. Οι παράγραφοι 5 και 8 του άρθρου 2 και η παρά¬ 
γραφος 5 του άρθρου 3 του ν. 1068/1980 καταργούνται. 


Άρθρο 2 

Δικαιώματα και υποχρεώσεις Ε.ΥΔ.Α.Π. 

1. Χορηγείται στην Ε.ΥΔ.Α.Π. το αποκλειστικό δικαίωμα 
της παροχής υπηρεσιών ύδρευσης και αποχέτευσης στη 
γεωγραφική περιοχή της παραγράφου 1 του άρθρου 8 
και ειδικότερα: α) αντλήσεως, συλλογής, αφαλατώσεως, 
αποθηκεύσεως, μεταφοράς, επεξεργασίας, διανομής και 
διαχειρίσεως ύδατος πάσης χρήσεως και β) της συλλο¬ 
γής, μεταφοράς, επεξεργασίας, αποθηκεύσεως, διαθέ- 
σεως και διαχειρίσεως αποβλήτων και άλλων λυμάτων, ε- 
ξαιρουμένων των τοξικών. Το δικαίωμα αυτό είναι ανεκ- 
χώρητο και αμεταβίβαστο. Η διάρκεια του παραπάνω 
δικαιώματος ορίζεται σε είκοσι (20) έτη, που αρχίζει από 
τη δημοσίευση του παρόντος νόμου στην Εφημερίδα της 
Κυβερνήσεως, με δυνατότητα ανανέωσης, υπό τους ό¬ 
ρους που θα ορισθούν στη σύμβαση της επόμενης παρα¬ 
γράφου. 

2. Με σύμβαση που συνάπτεται μεταξύ του Δημοσίου, 
εκπροσωπουμένου από τους Υπουργούς Εθνικής Οικο¬ 
νομίας, Ανάπτυξης και Περιβάλλοντος, Χωροταξίας και 
Δημόσιων Έργων, και της Ε.ΥΔ.Α.Π., ορίζονται οι όροι και 
ο τρόπος ανανέωσης του δικαιώματος της παραγράφου 
1, το καταβαλλόμενο απάτην Ε.ΥΔ.Α.Π. τίμημα για τη διά¬ 
θεση του ακατέργαστου ύδατος, κατά τα οριζόμενα στην 
παράγραφο 1 του άρθρου 6, τα ειδικότερα δικαιώματα 
και υποχρεώσεις της δικαιούχου, ο τρόπος ελέγχου και 
μετρήσεων της ποιότητας των παρεχόμενων υπηρεσιών, 
οι λόγοι ανάκλησης του δικαιώματος, οι κυρώσεις ή άλλες 
συνέπειες σε βάρος του δικαιούχου σε περίπτωση παρά¬ 
βασης των όρων της συμβάσεως, ο τρόπος επίλυσης των 
διαφορών μεταξύ των συμβαλλομένων και ρυθμίζεται κά¬ 
θε άλλο θέμα που τυχόν κριθεί αναγκαίο για την επίτευξη 
του σκοπού του παρεχόμενου δικαιώματος. 

3. Με αποφάσεις του Δ.Σ. της Ε.ΥΔ.Α.Π. Α.Ε. δύναται να 
πωλείται πάσης φύσεως πλεονάζον ή πεπαλαιωμένο υλι¬ 
κό της Εταιρείας, με ή χωρίς τη διαμεσολάβηση του 
Ο.Δ.Δ.Υ.. Το προϊόν της εκποίησης περιέρχεται στην 
Ε.ΥΔ.Α.Π. Α.Ε. εκτός ποσοστού πενήντα τοις εκατό (50%) 
που αποτελεί έσοδο του Δημοσίου και εισάγεται στον 
Κρατικό Προϋπολογισμό. Με απόφαση του Υπουργού Οι¬ 
κονομικών ρυθμίζονται ο τρόπος και ο χρόνος απόδοσης 
του ανωτέρω εσόδου, καθώς και κάθε άλλη αναγκαία λε¬ 
πτομέρεια. 

Άρθρο 3 

Τιμολογιακή πολιτική 

1. Οι παράγραφοι 1 και 2 του άρθρου 19 του ν. 
1068/1980 αντικαθίστανται ως εξής: 

«1. Με κοινή απόφαση των Υπουργών Εθνικής Οικονο¬ 
μίας, Οικονομικών και Περιβάλλοντος, Χωροταξίας και 
Δημόσιων Έργων, μετά από γνώμη του Διοικητικού Συμ¬ 
βουλίου της Ε.ΥΔ.Α.Π., καθορίζονται για την περίοδο από 
το έτος 2000 έως και το έτος 2004 τα τιμολόγια των υπη¬ 
ρεσιών υδρεύσεως και αποχετεύσεως στις διάφορες κα¬ 
τηγορίες καταναλωτών και χρηστών στα πλαίσια της κυ¬ 
βερνητικής πολιτικής. 

2. Με την ίδια ή όμοιες αποφάσεις καθορίζεται για κάθε 
επόμενη πενταετία μετά το έτος 2004 ο μηχανισμός της τι¬ 
μολογιακής πολιτικής για τις υπηρεσίες της προηγούμε¬ 
νης παραγράφου, ώστε να διασφαλίζεται η εύλογη από¬ 
δοση των επενδύσεων της Ε.ΥΔ.Α.Π. και η χρηματοδότη¬ 
ση των δραστηριοτήτων της με ορθολογικό τρόπο.» 

2. Η προβλεπόμενη στην παράγραφο 3 του άρθρου 19 
του ν. 1068/1980 υπουργική απόφαση εκδίδεται από τους 
Υπουργούς Εθνικής Οικονομίας, Οικονομικών και Περι¬ 
βάλλοντος, Χωροταξίας και Δημόσιων Έργων. 

3. Στο άρθρο 19 του ν. 1068/1980 προστίθεται νέα πα¬ 
ράγραφος 4 και η παράγραφος 4 αριθμείται σε 5 ως εξής: 

'4. Τα τιμολόγια για την παροχή υπηρεσιών αποχέτευ¬ 
σης δύνανται να συνίστανται σε ποσοστό επί της αξίας 
της κατανάλωσης ύδατος, όπως τούτο θα προσδιορίζεται 
στις αποφάσεις των προηγούμενων παραγράφων.» 

Άρθρο 4 

Σύσταση Νομικού Προσώπου Δημοσίου Δικαίου Μεταβί¬ 
βαση Παγίων Ε.ΥΔ.Α.Π. Α.Ε. 

1. Συνιστάται νομικό πρόσωπο δημοσίου δικαίου 
(Ν.Π.Δ.Δ.) με την επωνυμία «Εταιρεία Παγίων Ε.ΥΔ.Α.Π.» 
και σκοπό τη διαχείριση, συντήρηση και λειτουργία των α¬ 
κινήτων που θα μεταβιβασθούν σε αυτό, το οποίο τελεί υ¬ 
πό την εποπτεία του Υπουργού Περιβάλλοντος, Χωροτα¬ 
ξίας και Δημόσιων Έργων. Στο νομικό αυτό πρόσωπο με¬ 
ταβιβάζονται άνευ ανταλλάγματος κατά κυριότητα 
ακίνητα περιουσιακά στοιχεία (πάγια) της Ε.ΥΔ.Α.Π., κα¬ 
τά παρέκκλιση των κειμένων διατάξεων και σύμφωνα με 
τα οριζόμενα στην παράγραφο 2 του παρόντος άρθρου. 
Η μεταβίβαση αυτή απαλλάσσεται από την καταβολή ο- 
ποιουδήποτε φόρου, τέλους χαρτοσήμου, άλλου τέλους 
ή εισφοράς υπέρ του Δημοσίου ή νομικού προσώπου δη¬ 
μοσίου δικαίου ή άλλου τρίτου. Ομοίως απαλλάσσεται α¬ 
πό κάθε φόρο υπεραξίας που τυχόν προκύψει από τη με¬ 
ταβίβαση αυτήν. 

2. Το Διοικητικό Συμβούλιο της Ε.ΥΔ.Α.Π. με απόφαση 
του, που επικυρώνεται από τη γενική συνέλευση των με¬ 
τόχων της εταιρείας, καθορίζει τα μεταβιβαζόμενα περι¬ 
ουσιακά στοιχεία, μεταξύ των οποίων περιλαμβάνονται υ¬ 
ποχρεωτικά τα φράγματα και οιταμιευτήρες του Μόρνου 
και του Μαραθώνα και τα έργα και οι εγκαταστάσεις της 
Υλικής, και ορίζει όργανα για τη σύνταξη έκθεσης που θα 
περιέχει απαραιτήτως σαφή περιγραφή των μεταβιβαζό¬ 
μενων ακινήτων με προσδιοριστικά κυρίως στοιχεία το εί¬ 
δος, τη θέση και τα όρια αυτών. Η παραπάνω έκθεση, με¬ 
τά την έγκριση της από το Διοικητικό Συμβούλιο της 
Ε.ΥΔ.Α.Π. και την προσυπογραφή της από τον Υπουργό 
Οικονομικών, αποτελεί τίτλο μεταβίβασης, απόσπασμα 
του οποίου μεταγράφεται ατελώς κατά τις κείμενες δια¬ 
τάξεις, στα οικεία βιβλία μεταγραφών στο αρμόδιο υπο¬ 
θηκοφυλακείο. 

3. Με απόφαση του Υπουργού Περιβάλλοντος, Χωρο¬ 
ταξίας και Δημόσιων Έργων, που μεταγράφεται ατελώς 
στα οικεία βιβλία μεταγραφών των αρμόδιων υποθηκο¬ 
φυλακείων, μεταβιβάζεται άνευ ανταλλάγματος στο νομι¬ 
κό πρόσωπο της παραγράφου 1 το φράγμα και ο ταμιευ- 
τήρας του Ευήνου. Οι διατάξεις του τρίτου και τέταρτου 
εδαφίου της παραγράφου 1 εφαρμόζονται και στην περί¬ 
πτωση αυτήν. 

4. Τα υπόλοιπα ακίνητα περιουσιακά στοιχεία, τα οποία 
δεν μεταβιβάζονται σύμφωνα με τις προηγούμενες παρα¬ 
γράφους και τα οποία χρησιμοποιεί αποκλειστικά η 
Ε.ΥΔ.Α.Π. κατά την ημερομηνία δημοσίευσης του παρό¬ 
ντος για τις υπηρεσίες ύδρευσης και αποχέτευσης που 
παρέχει, ανήκουν κατά κυριότητα σε αυτήν. Οι αρμόδιες 
υπηρεσίες της Ε.ΥΔ.Α.Π. καταρτίζουν έκθεση απογρα- 
φής των ως άνω περιουσιακών στοιχείων της Ε.ΥΔ.Α.Π.. 
Μετά την έγκριση της παραπάνω έκθεσης από το Διοικη¬ 


τικό Συμβούλιο της Ε.ΥΔ.Α.Π., απόσπασμα αυτής, μετά 
της προβλεπόμενης από το άρθρο 9 του β. δ. 533/1963 
«περί εκτελέσεως του άρθρου 10 του Ν.Δ. υπ’ αριθμ. 
4201/1961», όπως ισχύει σήμερα, περιλήψεως, μεταγρά¬ 
φεται ατελώς στα βιβλία μεταγραφών των οικείων υποθη¬ 
κοφυλακείων, εφόσον πρόκειται για ακίνητα τα οποία δεν 
έχουν ήδη μεταγράφει. Η Ε.ΥΔ.Α.Π. καθίσταται υπεύθυνη 
για τη λειτουργία και συντήρηση των ακινήτων αυτών και 
αναλαμβάνει τις δαπάνες και τους κινδύνους που σχετί¬ 
ζονται με αυτά. Τα έργα, τα οποία είναι υπό κατασκευή ή 
πρόκειται να κατασκευαστούν από το Υπουργείο Περι¬ 
βάλλοντος, Χωροταξίας και Δημόσιων Έργων για να χρη¬ 
σιμοποιηθούν αποκλειστικώς απάτην Ε.ΥΔ.Α.Π. για την ά¬ 
σκηση των σχετικών με την παροχή υπηρεσιών ύδρευσης 
και αποχέτευσης δραστηριοτήτων της, ελλείψει άλλης 
συμφωνίας μεταξύ Ε.ΥΔ.Α.Π. και Δημοσίου, δύνανται να 
μεταβιβάζονται κατά κυριότητα στην Ε.ΥΔ.Α.Π. μετά την 
αποπεράτωσή τους με σχετικό πρωτόκολλο παράδοσης - 
παραλαβής, το οποίο περιέχει περιγραφή του ακινήτου 
και μεταγράφεται ατελώς στα οικεία υποθηκοφυλακεία. 
Η μεταβίβαση αυτή απαλλάσσεται από κάθε φόρο, τέλος 
χαρτοσήμου ή άλλο τέλος και εισφορά ή δικαίωμα υπέρ 
του Δημοσίου, Ν.Π.Δ.Δ. ή οποιουδήποτε τρίτου. 

5. Τα πάγια στοιχεία που παραμένουν στην κυριότητα 
της Ε.ΥΔ.Α.Π. θα εκτιμηθούν από εκτιμητές του Σώματος 
Ορκωτών Εκτιμητών ή αναγνωρισμένο εκτιμητή και οι 
σχετικές εκτιμήσεις θα ενσωματωθούν στις οικονομικές 
καταστάσεις της Ε.ΥΔ.Α.Π.. Το «υπόλοιπο ζημιών εις 
νέο», που εμφανίζεται στον ισολογισμό της 31ης Δεκεμ¬ 
βρίου 1998, καθώς και κάθε διαφορά που τυχόν προκύψει 
από την ως άνω διαδικασία αποτίμησης, θα αυξήσουν ή 
θα μειώσουν αντίστοιχα το ειδικό αποθεματικό κεφάλαιο 
της παραγράφου 9 του άρθρου 1 του παρόντος. 

6. Οι τίτλοι, που προεβλέπετο να εκδοθούν από το Ελ¬ 
ληνικό Δημόσιο, με σκοπό τη ρύθμιση εκκρεμοτήτων με¬ 
ταξύ αυτού και της Ε.ΥΔ.Α.Π., δυνάμει του άρθρου 29 του 
Ν. 2731/1999 (ΦΕΚ 138 Α ), δεν εκδίδονται, αλλά η σχετι¬ 
κή οφειλή του Ελληνικού Δημοσίου προς την Ε.ΥΔ.Α.Π. 
συμψηφίζεται με μείωση του ειδικού αποθεματικού κεφα¬ 
λαίου που προβλέπεται στην παράγραφο 9 του άρθρου 1 
του παρόντος. 

7. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας, Οικονομι¬ 
κών και Περιβάλλοντος, Χωροταξίας και Δημόσιων Έρ¬ 
γων, ρυθμίζονται θέματα σχετικά με την οργάνωση του 
νομικού προσώπου της παραγράφου 1, τη διοίκηση καιτα 
λοιπά όργανά του, τους πόρους του, τη διάρθρωση των υ¬ 
πηρεσιών του, τον τρόπο λειτουργίας τους και μπορεί να 
προβλέπεται η σύσταση μέχρι δέκα (10) θέσεων προσω¬ 
πικού και η κατανομή των θέσεων αυτών κατά κατηγο¬ 
ρίες, κλάδους και ειδικότητες. Για την προσωρινή πλήρω¬ 
ση των παραπάνω θέσεων επιτρέπεται η απόσπαση προ¬ 
σωπικού της Ε.ΥΔ.Α.Π. για διάστημα μέχρι ενός (1) έτους. 
Η παραπάνω απόσπαση γίνεται με απόφαση του Υπουρ¬ 
γού Περιβάλλοντος, Χωροταξίας και Δημόσιων Έργων, ύ¬ 
στερα από γνώμη του Διοικητικού Συμβουλίου της 
Ε.ΥΔ.Α.Π., κατά παρέκκλιση των κειμένων διατάξεων. 

Άρθρο 5 

Προνόμια 

1. Δεν χωρεί αναγκαστική εκτέλεση κατά των παγίων 
στοιχείων του ενεργητικού της Ε.ΥΔ.Α.Π. που χρήσιμο- 

ποιούνται για την άσκηση των σχετικών με την παροχή υ¬ 
πηρεσιών ύδρευσης και αποχέτευσης δραστηριοτήτων 
της. 

2. Οι διατάξεις του άρθρου 12τουν. 679/1977 (ΦΕΚ245 
Α’), όπως ισχύει σήμερα, εφαρμόζονται και όσον αφορά 
την εκτέλεση υπόγειων ή επίγειων εργασιών προς κατα¬ 
σκευή αγωγών και πάσης φύσεως έργων υδρεύσεως και 
αποχετεύσεως αρμοδιότητας της Ε.ΥΔ.Α.Π. επί δημοτι¬ 
κών ή κοινοτικών ακινήτων και κοινόχρηστων χώρων των 
Ο.Τ. Α.. Για τα ως άνω έργα, καθώς και για όσα έργα έχουν 
εκτελεσθεί εντός των ως άνω ακινήτων, δεν οφείλεται ο- 
ποιοδήποτε τέλος ούτε επιβάλλεται οποιαδήποτε επιβά¬ 
ρυνση εις βάρος της Ε.ΥΔ.Α.Π. και υπέρ των Ο.Τ.Α.. 

Άρθρο 6 

Υποχρεώσεις Δημοσίου 

1. Το Δημόσιο διαθέτει ακατέργαστο ύδωρ στην 
Ε.ΥΔ.Α.Π. ώστε να εξασφαλίζεται η εύλογη κατανάλωση 
ύδατος εκ μέρους των καταναλωτών της και να είναι σε 
θέση η Ε.ΥΔ.Α.Π. να ανταποκριθεί στις υποχρεώσεις πα¬ 
ροχής υπηρεσιών ύδρευσης. Η ποσότητα, η ποιότητα και 
η μέθοδος παροχής του ακατέργαστου νερού θα καθορί¬ 
ζεται στη σύμβαση της παραγράφου 2 του άρθρου 2. Με 
την ίδια σύμβαση ορίζεται το ύψος του τιμήματος που κα¬ 
ταβάλλεται από την Ε.ΥΔ.Α.Π. για τη διάθεση σε αυτή του 
ακατέργαστου ύδατος, το οποίο αποδίδεται στην «Εται¬ 
ρεία Παγίων Ε.ΥΔ.Α.Π.». 

Το Υπουργείο Ανάπτυξης μεριμνά για την έρευνα και 
συλλογή του ύδατος αυτού και το Υπουργείο Περιβάλλο¬ 
ντος, Χωροταξίας και Δημόσιων Έργων για τη μελέτη, κα¬ 
τασκευή και λειτουργία νέων έργων και για τη λειτουργία, 
συντήρηση και επέκταση υφιστάμενων έργων προς το 
σκοπό εκπλήρωσης της υποχρέωσής του αυτής σύμφω¬ 
να με τα οριζόμενα στο ν. 1739/1987. Η «Εταιρεία Παγίων 
Ε.ΥΔ.Α.Π.» έχει την ευθύνη για τη λειτουργία και συντή¬ 
ρηση των παγίων που θα μεταβιβασθούν δυνάμει των πα¬ 
ραγράφων 1,2 και 3 του άρθρου 4 του παρόντος. Το σύ¬ 
νολο ή τμήμα των εργασιών λειτουργίας και συντήρησης 
των παγίων αυτών μπορεί να ανατίθεται στην Ε.ΥΔ.Α.Π. έ¬ 
ναντι εύλογης αμοιβής. Κατ' εξαίρεση για τη λειτουργία 
και συντήρηση υδραγωγείων ή άλλων εκ των παγίων, τα 
οποία ενδεχομένως θα μεταβιβασθούν, είναι υπεύθυνη η 
Ε.ΥΔ.Α.Π., εφόσον η τελευταία ζητήσει να αναλάβει τη 
λειτουργία και συντήρησή τους με δικές της δαπάνες. 

2. Η ευθύνη για την αποχέτευση των όμβριων υδάτων 
και την αντιπλημμυρική προστασία στην εκάστοτε περιο¬ 
χή δραστηριότητας της Ε.ΥΔ.Α.Π. ανήκει στο Υπουργείο 
Περιβάλλοντος, Χωροταξίας και Δημόσιων Έργων, το ο¬ 
ποίο μεριμνά για τη μελέτη, κατασκευή, συντήρηση και ε¬ 
πέκταση του δικτύου όμβριων υδάτων, καθώς και των έρ¬ 
γων αντιπλημμυρικής προστασίας. Το Υπουργείο Περι¬ 
βάλλοντος, Χωροταξίας και Δημόσιων Έργων μπορεί να 
αναθέτει το σύνολο ή τμήμα των ανωτέρω εργασιών στην 
Ε.ΥΔ.Α.Π. έναντι εύλογης αμοιβής. 

3. Οι σχετικοί με την ανάθεση των εργασιών των προη¬ 
γούμενων παραγράφων όροι, καθώς και η αμοιβή της 
Ε.ΥΔ.Α.Π., ορίζονται με συμβάσεις που συνάπτονται με¬ 
ταξύ του Δημοσίου, εκπροσωπουμένου από τον Υπουργό 
Περιβάλλοντος, Χωροταξίας και Δημόσιων Έργων, και 
την Ε.ΥΔ.Α.Π.. Με τις παραπάνω συμβάσεις μπορεί, επί¬ 
σης, να ορίζεται μηχανισμός παροχής κινήτρων για την α¬ 
ποτελεσματική τήρηση από την Ε.ΥΔ.Α.Π. της υποχρέω¬ 
σης της για την πρόληψη και αποφυγή απωλειών ύδατος. 


4. Η αστυνόμευση των συστημάτων υδρεύσεως και α¬ 
ποχετεύσεως της Ε.ΥΔ.Α.Π., ως και η κατά τις διατάξεις 
του από 18/21.3.1924 διατάγματος «περί κωδικοποιήσε- 
ως του Ν. 2853 κ.λπ.» (ΦΕΚ61 Α’) αστυνόμευση δημόσιων 
υδάτων στη γεωγραφική περιοχή, για την 

οποία ισχύει το αποκλειστικό δικαίωμα της παραγρά¬ 
φου 1 του άρθρου 2, συνιστά υποχρέωση του Κράτους 
και ασκείται δια των συνεστημένων οργάνων του. 

Η φύλαξη των ανωτέρω συστημάτων και των πάσης φύ¬ 
σεως περιουσιακών στοιχείωντης Ε.ΥΔ.Α.Π. εξακολουθεί 
να πραγματοποιείται από την ίδια. 

Άρθρο 7 

Επιχορήγηση επενδυτικών προγραμμάτων Εξόφληση ο¬ 
φειλών Ο.Τ.Α. 

1. Το Δημόσιο επιχορηγεί την Ε.ΥΔ.Α.Π. είτε από κοινο¬ 
τικούς πόρους είτε από το Πρόγραμμα Δημοσίων Επεν¬ 
δύσεων. Οι επιχορηγήσεις αυτές για το διάστημα 2000- 
2008 δεν μπορούν να υπερβούν το εξήντα τοις εκατό 
(60%) του επενδυτικού προγράμματος της για τις δρα¬ 
στηριότητες της. Το ποσοστό αυτό, το επενδυτικό πρό¬ 
γραμμα και το ανώτατο ποσό των επιχορηγήσεων εξειδι¬ 
κεύονται στη σύμβαση της παραγράφου 2 του άρθρου 2. 

2. Οι διατάξεις του άρθρου 12 παρ. 2 και 3 του Ν. 
2469/1997 (ΦΕΚ 38 Α') δεν εφαρμόζονται στην Ε.ΥΔ.Α.Π. 
σε περίπτωση εισαγωγής των μετοχών της στο Χρηματι¬ 
στήριο Αξιών Αθηνών. 

3. Καταργείται η διάταξη της παραγράφου 2 του άρ¬ 
θρου 43 του Ν. 2065/1992 (ΦΕΚ 113 Α’). Σε περίπτωση ει¬ 
σαγωγής των μετοχών της εταιρείας στο Χρηματιστήριο 
Αξιών Αθηνών και ανάλογα με την πορεία αυτής, η Δημό¬ 
σια Επιχείρηση Κινητών Αξιών (Δ.Ε.Κ.Α. Α. Ε.) καταβάλλει 
στην Ε.ΥΔ.Α.Π. από το έτος 1999 έως και το έτος 2001 το 
ποσό των δεκαπέντε δισεκατομμυρίων (15.000.000.000) 
δραχμών κατ' έτος. 

4. Με απόφαση των Υπουργών Εθνικής Οικονομίας, Οι¬ 
κονομικών και Περιβάλλοντος, Χωροταξίας και Δημόσιων 
Έργων μπορούν από το έτος 2005 να προσδιορίζονται τυ¬ 
χόν υποχρεώσεις του Δημοσίου και ο τρόπος καταβολής , 
τους. 

5. Οι οφειλές των οργανισμών τοπικής αυτοδιοίκησης 
που καθίστανται ληξιπρόθεσμες μετά τη θέση σε ισχύ του 
παρόντος νόμου, αποστέλλονται με επιμέλεια της 
Ε.ΥΔ.Α.Π. στον προϊστάμενο της δημόσιας οικονομικής υ¬ 
πηρεσίας της έδρας του οικείου οργανισμού τοπικής αυ¬ 
τοδιοίκησης, βεβαιώνονται και εισπράττονται σύμφωνα 
με τις διατάξεις του Κ.Ε.Δ.Ε.. Ο προϊστάμενος της δημό¬ 
σιας οικονομικής υπηρεσίας υποχρεούται να βεβαιώσει 
αμελλητί το ποσό της οφειλής και να αποστείλει τη σχετι¬ 
κή πράξη στο Ταμείο Παρακαταθηκών και Δανείων. Το 
Ταμείο Παρακαταθηκών και Δανείων υποχρεούται, μετά 
την κοινοποίηση σε αυτό από τη δημόσια οικονομική υπη¬ 
ρεσία της ανωτέρω πράξης βεβαίωσης και του αποδεικτι¬ 
κού κοινοποίησής της στον οργανισμό τοπικής αυτοδιοί¬ 
κησης κατά του οποίου βεβαιώθηκε η οφειλή, να προβεί 
σε άμεση παρακράτηση του βεβαιωθέντος ποσού από τα 
έσοδα των αντίστοιχων οργανισμών τοπικής αυτοδιοίκη¬ 
σης που καταβάλλονται μέσω αυτού και στην καταβολή 
του στην Ε.ΥΔ.Α.Π.. 

6. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Οικονομικών και 
Περιβάλλοντος, Χωροταξίας και Δημόσιων Έργων δύνα- 
ται να καθορίζεται, εφόσοντούτο απαιτείται, κάθε άλλη α- 

ναγκαία λεπτομέρεια για την εφαρμογή των διατάξεων 
της προηγούμενης παραγράφου. 

7. Από την έναρξη ισχύος του παρόντος νόμου οποιοσ¬ 
δήποτε δαπάνες και έξοδα απαιτούνται για τη μετακίνηση 
τμημάτων του δικτύου ή άλλων εγκαταστάσεων της 
Ε.ΥΔ.Α.Π., συνεπεία εκτελέσεως έργων από οποιονδήπο- 
τε φορέα, πραγματοποιούνται από αυτήν με δαπάνη του 
φορέα κατασκευής του έργου. 

Άρθρο 8 

Περιοχή δραστηριότητας Ε.ΥΔ.Α.Π. - Επέκταση Σχέσεις 

με Ο.Τ.Α. 

1. Η δραστηριότητα της Ε.ΥΔ.Α.Π. εκτείνεται στις πε¬ 
ριοχές που ορίζονται στην παράγραφο 10 του άρθρου 1 
του ν. 1068/1980, όπως ισχύει σήμερα και έχει επεκταθεί 
με τα προεδρικά διατάγματα 154/1984 (Φ ΕΚ 48 Α'), 
36/1990 (ΦΕΚ 13 Α') και 482/1991 (ΦΕΚ 176 Α'). 

2. Με σύμβαση, που θα συναφθεί μεταξύ της Ε.ΥΔ.Α.Π. 
καιτου ενδιαφερομένου Ο.Τ.Α., δύναται να συμφωνηθείη 
περιέλευση κατά κυριότητα του δικτύου του στην 
Ε.ΥΔ.Α.Π. και η ανάληψη της υποχρέωσης παροχής των 
υπηρεσιών υδρεύσεως ή και αποχετεύσεως προς τους 
καταναλωτές του εν λόγω Ο.Τ.Α., σύμφωνα με τους ειδι¬ 
κότερους όρους που θα προβλέπει η οικεία σύμβαση. Το 
τεχνικό και εξιδικευμένο προσωπικό, που απασχολείται 
στις υπηρεσίες ύδρευσης και αποχέτευσης των ανωτέρω 
Ο.Τ.Α, ή των οικείων Δ.Ε.Υ.Α. δύναται να μεταφέρεται 
στην Ε.ΥΔ.Α.Π. με την ίδια σχέση εργασίας. Η εν λόγω με¬ 
ταφορά διενεργείται με κοινή απόφαση των Υπουργών Ε¬ 
σωτερικών, Δημόσιας Διοίκησης και Αποκέντρωσης και 
Περιβάλλοντος, Χωροταξίας και Δημόσιων Έργων. Με ό¬ 
μοια απόφαση ρυθμίζονται οι αναγκαίες λεπτομέρειες 
για την εφαρμογή των διατάξεων της παρούσας παρα¬ 
γράφου. 

3. Με σύμβαση που συνάπτεται μεταξύ της Ε.ΥΔ.Α.Π. 
και του αντίστοιχου δήμου ή κοινότητας μπορεί να συμ- 
φωνηθεί η επέκταση της δραστηριότητας της Ε.ΥΔ.Α.Π. 
στην περιοχή του αντίστοιχου δήμου ή κοινότητας. Η σύμ¬ 
βαση αυτή εγκρίνεται με κοινή απόφαση των Υπουργών 
Εθνικής Οικονομίας, Ανάπτυξης και Περιβάλλοντος, Χω¬ 
ροταξίας και Δημόσιων Έργων. Εφόσον η επέκταση αφο¬ 
ρά σε γεωγραφική περιοχή που υπάγεται στην αρμοδιό¬ 
τητα του Υπουργού Εσωτερικών, Δημόσιας Διοίκησης και 
Αποκέντρωσης, σύμφωνα με τη διάταξη της περίπτωσης 
β’ της παραγράφου 7 του άρθρου 1 του ν. 1739/1987, η 
παραπάνω υπουργική απόφαση συνυπογράφεται και από 
αυτόν. 

4. Με κοινή απόφαση των Υπουργών Εθνικής Οικονο* 
μίας, Ανάπτυξης και Περιβάλλοντος, Χωροταξίας και Δη¬ 
μόσιων Έργων μπορεί να επεκτείνεται η δραστηριότητα 
της Ε.ΥΔ.Α.Π. και σε άλλες περιοχές. Εάν η επέκταση α¬ 
φορά σε γεωγραφική περιοχή που υπάγεται στην αρμο¬ 
διότητα του Υπουργού Εσωτερικών, Δημόσιας Διοίκησης 
και Αποκέντρωσης, σύ μφωνα με τα οριζόμενα στην προη¬ 
γούμενη παράγραφο, η παραπάνω υπουργική απόφαση 
συνυπογράφεται και από αυτόν. Η επέκταση αυτή συνε¬ 
πάγεται υποχρέωση της Ε.ΥΔ.Α.Π. για επενδύσεις, μόνον 
εφόσον εξασφαλίζει εύλογη απόδοση της επένδυσης και 
δυνατότητα χρηματοδότησης της εταιρείας για την προ¬ 
σήκουσα εκπλήρωση των υποχρεώσεών της. 

5. Στις περιοχές που υπάγονται στην περιοχή δραστη¬ 
ριότητας της Ε.ΥΔ.Α.Π. με τη διαδικασία που αναφέρεται 
στις παραγράφους 2,3, και 4 του παρόντος άρθρου, θα ι¬ 


σχύει το νομικό καθεστώς που διέπει κάθε φορά την 
Ε.ΥΔ.Α.Π.. 

Άρθρο 9 

Μεταβατικές διατάξεις 

1. Κάθε διάταξη η οποία ανη'κειται στις διατάξεις του 
παρόντος παύει να ισχύει από την έναρξη ισχύος του, ε¬ 
κτός εάν προβλέπεται διαφορετικά σε αυτόν. 

2. Οι Ο.Τ.Α, εξακολουθούν να έχουν τις αρμοδιότητες 
κατασκευής δικτύων που περιγράφονται στο Ν. 
1068/1980. 

Για την άσκησή τους σε περιοχή που ανήκει στη γεω¬ 
γραφική περιοχή δραστηριότητας της Ε.ΥΔ.Α.Π. απαιτεί¬ 
ται προηγούμενη έγγραφη συναίνεση από αυτήν. Η πραγ¬ 
ματοποίηση έργων χωρίς την παραπάνω συναίνεση συνι- 
στά ποινικό αδίκημα που τιμωρείται με την ποινή του 
άρθρου 259 του Ποινικού Κώδικα. 

3. Η διάταξη του άρθρου 9 του Ν. 2576/1998 (ΦΕΚ 25 Α’) 
εξακολουθεί να ισχύει ανεξαρτήτως εάν ανατίθεται ή όχι 
στην Ε.ΥΔ.Α.Π. η εκτέλεση των εργασιών της παραγρά¬ 
φου 2 του άρθρου 6. 

4. Οι προβλεπόμενοι στην παράγραφο 1 του άρθρου 20 
του Ν. 1068/1980 κανονισμοί εκδίδονται ή τροποποιού¬ 
νται με απόφαση του Διοικητικού Συμβουλίου της 
Ε.ΥΔ.Α.Π., με την επιφύλαξη της διάταξης του άρθρου 10 
του Ν. 2414/1996 (ΦΕΚ 135 Α') και χωρίς ναθίγονταιτα ερ¬ 
γασιακά, ασφαλιστικά και συνταξιοδοτικά δικαιώματα 
των εργαζομένων. 

5. Το προσωπικό της εταιρείας δύναται να μεταφέρεται 
σε θυγατρικές της εταιρείες, που συνιστώνται, ή σε άλλες 
εταιρείες στις οποίες αυτή συμμετέχει. Γ ια το ανωτέρω 
προσωπικό εξακολουθούν να εφαρμόζονται, κατά τα λοι¬ 
πά, οι διατάξεις που διέπουν τις εργασιακές σχέσεις του 
προσωπικού της Ε.ΥΔ.Α.Π.. 

Άρθρο 10 

Θέματα Δημοσίων Επιχειρήσεων και Οργανισμών 

Οι κατά την έννοια του ν. 2414/1996 Δημόσιες Επιχειρή¬ 
σεις και Οργανισμοί που ανήκουν άμεσα ή έμμεσα στο Δη¬ 
μόσιο ή υπάγονται στις διατάξεις του ν. 2000/1991 (ΦΕΚ 
206 Α'), ως ισχύει, οι οποίες, εν όψει της εισαγωγής τους 
στο Χρηματιστήριο Αξιών Αθηνών, προβαίνουν, βάσει των 
διατάξεων οικείας νομοθεσίας, σε αναμόρφωση των οι¬ 
κονομικών τους καταστάσεων (όπως ενδεικτικώς με με¬ 
ταβίβαση παγίων, αναμόρφωση του εταιρικού τους κεφα¬ 
λαίου και των ιδίων κεφαλαίων, διαγραφή χρεών, συμψη¬ 
φισμό απαιτήσεων με το Δημόσιο ή νομικά πρόσωπα 
δημοσίου δικαίου, νομικά πρόσωπα ιδιωτικού δικαίου ή ε¬ 
ταιρείες), θεωρούνται ότι πληρούν τις προϋποθέσεις της 
περιπτώσεως 3 του τμήματος I του άρθρου 3 του Π.Δ. 
350/1985 (ΦΕΚ 126 Α'), εφόσον καταρτίζουν ελεγμένο α¬ 
πό ορκωτό ελεγκτή σχέδιο (ρΓΟίοΓπια) των κατά τα ανωτέ¬ 
ρω αναμορφωμένων οικονομικών καταστάσεων για την 
τελευταία προ της εισαγωγής χρήση. Το σχέδιο αυτό πε¬ 
ριλαμβάνεται στο ενημερωτικό δελτίο που συντάσσεται, 
δημοσιεύεται και εγκρίνεται σύμφωνα με τις διατάξεις 
τουπ.δ. 348/1985 (ΦΕΚ 125 Α'). 

Άρθρο 11 

Θέματα χρηματιστηριακών συναλλαγών 

1. Οι παράγραφοι 1 και 2 του άρθρου 5 του Π.Δ. 51 /1992 
αντικαθίστανται ως εξής: 

1. Κάθε πρόσωπο του άρθρου 4 παρ. 1 του παρόντος 




4312 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


που αποκτά ή εκχωρεί συμμετοχή σε μία εταιρεία του άρ¬ 
θρου 4 παρ. 1 και λόγω αυτής της απόκτησης ή της εκχώ¬ 
ρησης το ποσοστό των δικαιωμάτων ψήφου που κατέχει 
φθάνει ή υπερβαίνει τα όρια των 5%, 10%, 20%, 1/3, 50% 
και 2/3 του συνόλου των δικαιωμάτων ψήφου ή κατέρχε¬ 
ται κάτω από τα όρια αυτά, οφείλει να ενημερώνει την ε¬ 
ταιρεία και την αρμόδια αρχή, την επόμενη της απόκτη¬ 
σης ή της εκχώρησης ημέρα, σχετικά με το ποσοστό των 
δικαιωμάτων ψήφου, όπως επίσης και με το ποσοστό του 
μετοχικού κεφαλαίου που κατέχει μετά από αυτήν την α¬ 
πόκτηση ή την εκχώρηση. 

2. Αν το πρόσωπο της παραγράφου 1 του άρθρου αυ¬ 
τού δεν έλαβε γνώση αυθημερόν της απόκτησης ή της εκ¬ 
χώρησης που αναφέρεται στην προηγούμενη παράγρα¬ 
φο, το πρόσωπο αυτό οφείλει να ενημερώσει την εταιρεία 
ή την αρμόδια αρχή την επόμενη της ημέρας κατά την ο¬ 
ποία έλαβε γνώση της απόκτησης ή της εκχώρησης ή την 
επόμενη της ημέρας που θα όφειλε, λαμβανομένων υπό¬ 
ψη των περιστάσεων, να έχει λάβει σχετικώς γνώση.» 

3. Στο άρθρο 5 του Π.Δ. 51/1992 (ΦΕΚ 22 Α') προστίθε¬ 
νται νέες παράγραφοι 4,5 και 6 που έχουν ως εξής: 

4. Κάθε μέτοχος που κατέχει περισσότερο από δέκα 
τοις εκατό (10%) των δικαιωμάτων ψήφου εταιρείας του 
άρθρου 4 παρ. 1 του παρόντος προεδρικού διατάγματος 
οφείλει να προβαίνει στην προβλεπόμενη από τις παρα¬ 
γράφους 1 και 2 του παρόντος άρθρου ενημέρωση προς 
την Εταιρία και το Χ.Α.Α, και σε κάθε περίπτωση μεταβο¬ 
λής του ποσοστού δικαιωμάτων ψήφου που κατέχει ίση 
προς ή μεγαλύτερη από τρία τοις εκατό (3%) του συνόλου 
των δικαιωμάτων ψήφου στην Εταιρεία. Νέες μεταβολές 
του παραπάνω ύψους που ακολουθούν τη γνωστοποίη¬ 
ση, σύμφωνα με το παρόν άρθρο, δημιουργούν νέα υπο¬ 
χρέωση γνωστοποίησης. 

5. Την υποχρέωση ενημέρωσης, σύμφωνα με τα οριζό¬ 
μενα στην προηγούμενη παράγραφο, αλλά ανεξαρτήτως 
του ποσοστού δικαιωμάτων ψήφου που κατέχει, έχει και 
κάθε μέλος του Διοικητικού Συμβουλίου της Εταιρείας και 
κάθε ανώτατο διευθυντικό στέλεχος (Διευθύνων Σύμβου¬ 
λος, Γενικός Διευθυντής) αυτής που είναι και μέτοχός 
της. Επιπλέον τα πρόσωπα αυτά υποχρεούνται να γνω¬ 
στοποιούν στο Χ.Α.Α, και κάθε συναλλαγή τους στη μετο¬ 
χή της Εταιρείας, εάν κατά τη διάρκεια μίας ημέρας το ύ¬ 
ψος των συναλλαγών τους στη μετοχή αυτή υπερβαίνει 
συνολικά το ποσό των εκατό εκατομμυρίων (100.000.000) 
δραχμών. 

6. Κάθε Α.Χ.Ε. οφείλει να γνωστοποιεί στην Επιτροπή 
Κεφαλαιαγοράς και στο Χρηματιστήριο Αξιών Αθηνών κά¬ 
θε συναλλαγή που πραγματοποιείται σε μετοχή η οποία 
βρίσκεται υπό επιτήρηση, καθώς και κάθε άλλη συναλλα¬ 
γή σε συγκεκριμένη μετοχή, την οποία ορίζει κάθε φορά η 
Επιτροπή Κεφαλαιαγοράς, εφόσον αυτή υπερβαίνει το 
πέντε τοις εκατό (5%) του συνολικού ημερήσιου όγκου 
συναλλαγών στη συγκεκριμένη μετοχή. Η γνωστοποίηση 
αυτή πρέπει να γίνεται το αργότερο την επομένη της συ¬ 
ναλλαγής και θα πρέπει να περιλαμβάνει τουλάχιστον τα 
ατομικά στοιχεία του συναλλαγέντος επενδυτή και το ύ¬ 
ψος της συναλλαγής. Με απόφασή της η Επιτροπή Κεφα¬ 
λαιαγοράς δύναται να ορίζει τους ειδικότερους όρους και 
τη διαδικασία της γνωστοποίησης και του προσδιορισμού 
των μετοχών στις οποίες αφορά η γνωστοποίηση, καθώς 
και να αναπροσαρμόζει το ανωτέρω ποσοστό. Η Επιτρο¬ 
πή Κεφαλαιαγοράς έχει το δικαίωμα να ενημερώνει το 
κοινό για τη συναλλαγή αυτή με τη διαδικασία, που προ- 


βλέπεται στην παρ. 1 του άρθρου 10 του παρόντος. Πα¬ 
ράβαση της υποχρέωσης της παρούσας παραγράφου α¬ 
πό την Α.Χ.Ε. επισύρει τις ποινές του πρώτου εδαφίου του 
άρθρου 14 του παρόντος.» 

3. Στο άρθρο 44 του Ν. 2396/1996 (ΦΕΚ 73 Α'), όπως α- 
ντικαταστάθηκε από την παρ. 1 του άρθρου 107 του Ν. 
2533/1997 (ΦΕΚ 228 Α’), προστίθεται νέα παράγραφος 3 
που έχει ως εξής: 

«3. Με απόφαση της Επιτροπής Κεφαλαιαγοράς, που 
λαμβάνεται ύστερα από γνώμη των Διοικητικών Συμβου¬ 
λίων του Χρηματιστηρίου Αξιών Αθηνών και του Κεντρι¬ 
κού Αποθετηρίου Αξιών Αθηνών Α.Ε., καθορίζονται η δια¬ 
δικασία εκποίησης των εισηγμένων ενσώματων ανωνύ¬ 
μων μετοχών που δεν κατατέθηκαν στην εκδότρια 
εταιρεία ή στους εξουσιοδοτημένους από αυτήν χειρι¬ 
στές, οι υποχρεώσεις της εκδότριας εταιρείας για την τή¬ 
ρηση διατυπώσεων δημοσιότητας σχετικά με την εκποίη¬ 
ση των μετοχών και κάθε άλλη αναγκαία λεπτομέρεια. Με 
την ίδια ή όμοια απόφαση μπορεί να παρατείνεται η προ¬ 
θεσμία που προβλέπεται στην παρ. 2 του άρθρου 42 και 
στην παρ. 1 του παρόντος άρθρου.» 

4. Η διάταξη της προηγούμενης παραγράφου ισχύει α¬ 
πό 11.11.1 997. Σε περίπτωση που κατά την έναρξη ισχύος 
του παρόντος νόμου η προβλεπόμενη στην παράγραφο 2 
του άρθρου 42 και στην παράγραφο 1 του άρθρου 44 του 
Ν. 2396/1996 προθεσμία έχει λήξει, η προθεσμία αυτή 
μπορεί να παραταθεί σύμφωνα με τα οριζόμενα στην 
προηγούμενη παράγραφο του παρόντος άρθρου. 

5. Το πρώτο εδάφιο του άρθρου 14 του Π.Δ. 51/1992 α¬ 
ντικαθίσταται ως εξής: 

«Κάθε πρόσωπο από τα προαναφερόμενα στο άρθρο 4 
παρ. 1 του παρόντος που παραβιάζει τις υποχρεώσεις 
του, σύμφωνα με τα άρθρα 4,5 και 6 του παρόντος, τιμω¬ 
ρείται με πρόστιμο επιβαλλόμενο από την Επιτροπή Κε¬ 
φαλαιαγοράς τουλάχιστον ενός εκατομμυρίου 
(1.000.000) δραχμών και μη δυνάμενο να υπερβεί τα τρια¬ 
κόσια εκατομμύρια (300.000.000) δραχμές.» 

Άρθρο 12 

Θέματα συγχώνευσης πιστωτικών ιδρυμάτων 

Στο άρθρο 16 του Ν. 2515/1997 (ΦΕΚ 154 Α') οι παρά¬ 
γραφοι με αριθμούς 18 και 19 λαμβάνουν αντιστοίχως α¬ 
ριθμούς 19και20 και τίθεται παράγραφος Ιδ,πουέχειως 
εξής: 

«18. α) Ο Υπουργός Ανάπτυξης εκδίδει τη εγκριτική α¬ 
πόφαση της συγχώνευσης, σύμφωνα με τις διατάξεις της 
νομοθεσίας για τις ανώνυμες εταιρείες, αφού έχει προη- 
γηθεί η έγκριση της συγχώνευσης από την Τράπεζα της 
Ελλάδος. 

Τα πιστωτικά ιδρύματα που συγχωνεύονται γνωστοποι¬ 
ούν στην Τράπεζα της Ελλάδος τις περί συγχωνεύσεως α¬ 
ποφάσεις των διοικητικών συμβουλίων τους, συνοδευό- 
μενες: (I) από το σχέδιο της σύμβασης συγχωνεύσεως και 
τις επ’ αυτού εκθέσεις κατ’ άρθρο 69 παράγραφοι 1,2 και 
4 του Κ.Ν. 2190/1920, καθώς και από τις εκθέσεις των πα¬ 
ραγράφων 4 ή 5 του παρόντος άρθρου κατά περίπτωση 
και (II) από πρόγραμμα επιχειρηματικής δραστηριότητας 
για το είδος και την έκταση των εργασιών, καθώς και για 
τη διοικητική και λογιστική οργάνωση και τις διαδικασίες 
εσωτερικού ελέγχου του πιστωτικού ιδρύματος που προ¬ 
έρχεται από τη συγχώνευση. 

Η Τράπεζα της Ελλάδος εγκρίνει τη συγχώνευση εντός 
δύο (2) μηνών από την υποβολή όλων των στοιχείων του 

προηγούμενου εδαφίου. Αν η δίμηνη προθεσμία παρέλ- 
θει άπρακτη, θεωρείται ότι η συγχώνευση εγκρίνεται. Ε¬ 
ντός του διμήνου, η Τράπεζα της Ελλάδος αρνείται τη 
συγχώνευση με αιτιολογημένη απόφασή της, εάν, λόγω 
της συγχωνεύσεως: είτε (I) καθίσταται ανεπαρκής η διοι¬ 
κητική ή και η λογιστική οργάνωση ή οι διαδικασίες εσω¬ 
τερικού ελέγχου του πιστωτικού ιδρύματος, το οποίο 
προέρχεται από τη συγχώνευση είτε (II) δεν πληρούνται 
ως προς το πιστωτικό αυτό ίδρυμα οι αρχές και οι κανό¬ 
νες που διέπουν την εποπτεία των πιστωτικών ιδρυμάτων 
και ιδίως οι κανόνες που ισχύουν ως προς τη συγκέντρω¬ 
ση κινδύνων ή την κεφαλαιακή επάρκεια κεφαλαίων των 
πιστωτικών ιδρυμάτων. Επί συγχωνεύσεως δια συστάσε- 
ως νέου πιστωτικού ιδρύματος, η έγκριση της συγχώνευ¬ 
σης από την Τράπεζα της Ελλάδος χωρεί εντός της προ¬ 
θεσμίας του άρθρου 8 παράγραφος 2 του Ν. 2076/1992 
και επιπροσθέτως επί τη βάσει των προβλεπόμενων από 
το άρθρο 6 του ν. 2076/1992 στοιχείων, ισχύει δε και ως ά¬ 
δεια λειτουργίας του νέου πιστωτικού ιδρύματος, σύμ¬ 
φωνα με τις διατάξεις του ίδιου νόμου. 

Άδειες που είχε χορηγήσει η Τράπεζα της Ελλάδος 
προς συγχωνευόμενα πιστωτικά ιδρύματα, μεταβιβάζο¬ 
νται δια της συγχωνεύσεως αυτοδικαίως και ισχύουν υ¬ 
πέρ του απορροφώντος ή του εξαγοράζοντος ή του συνι- 
στώμενου νέου πιστωτικού ιδρύματος, κατά περίπτωση, 
εφόσον δεν ορίζεται άλλως στην περί εγκρίσεως της συγ¬ 
χωνεύσεως απόφαση της Τράπεζας της Ελλάδος. 

β) Οι διατάξεις της παρούσας παραγράφου εφαρμόζο¬ 
νται αναλόγως και επί διασπάσεως πιστωτικών ιδρυμά¬ 
των κατά τα άρθρα 81 έως 89του Κ.Ν. 2190/1920, όπως ι¬ 
σχύει, εφόσον επέρχεται αύξηση του ενεργητικού του ε¬ 
πωφελούμενου πιστωτικού ιδρύματος κατά ποσοστό 
10% και άνω ή αύξηση του συνολικού αριθμού των υπο¬ 
καταστημάτων και θυρίδων του. 

γ) Ομοίως, απαιτείται προηγούμενη έγκριση από την 
Τράπεζα της Ελλάδος για την έγκυρη απόκτηση από λει¬ 
τουργούν πιστωτικό ίδρυμα κλάδου, μέρους ή τμήματος 
της επιχείρησης ή υποκαταστημάτων άλλου λειτουργού- 
ντος πιστωτικού ιδρύματος, εφόσον η απόκτηση αυτή έ¬ 
χει ως αποτέλεσμα την αύξηση του ενεργητικού του απο- 
κτώντος πιστωτικού ιδρύματος κατά ποσοστό 10% και ά¬ 
νω ή την αύξηση του συνολικού αριθμού των 
υποκαταστημάτων και θυρίδων του. Στην περίπτωση αυ¬ 
τή, η γνωστοποίηση προς την Τράπεζα της Ελλάδος γίνε¬ 
ται από το αποκτών πιστωτικό ίδρυμα αμέσως μετά τη λή¬ 
ψη της σχετικής απόφασης από το αρμόδιο όργανό του, 
εφαρμοζομένων κατά τα λοιπά αναλόγως των διατάξεων 
της παρούσας παραγράφου. 

δ) Οι διατάξεις της παρούσας παραγράφου υπό στοι¬ 
χεία α’, β και γ' καταλαμβάνουν και τις επιχειρήσεις που α- 
ναφέρονται στην απόφαση της Επιτροπής Νομισματικών 
και Πιστωτικών θεμάτων 564/5/23.11.1995 (ΦΕΚ 28 
Α/27.2.96), όπως ισχύει, εφόσον, αντιστοίχως: 

(I) το απορροφούν ή το εξαγόραζον ή το συνιστώμενο 
νέο νομικό πρόσωπο, σας περιπτώσεις υπό στοιχείο α’, 
(II) το επωφελούμενο νομικό πρόσωπο, στην περίπτωση 
υπό στοιχείο β’, (111) το αποκτών νομικό πρόσωπο, στην πε¬ 
ρίπτωση υπό στοιχείο γ’, είναι πιστωτικό ίδρυμα ή άλλο 
χρηματοδοτικό ίδρυμα εποπτευόμενο από την Τράπεζα 
της Ελλάδος. 

ε) Κατ’ απόκλιση των οριζομένων στην παράγραφο 3 
του παρόντος άρθρου, οι διατάξεις της παρούσας παρα¬ 
γράφου εφαρμόζονται και επί της Ε.Τ.Β.Α., του Ταμείου 


Παρακαταθηκών και Δανείων και του Ταχυδρομικού Ταμι¬ 
ευτηρίου, καθώς και επί των πιστωτικών ιδρυμάτων που 
λειτουργούν με τη μορφή αμιγούς πιστωτικού συνεταιρι¬ 
σμού. 

Αρθρο 13 

1. Επιτρέπεται η μετάταξη εργαζομένων του Οργανι¬ 
σμού Ανάπτυξης Δυτικής Κρήτης (Ο.Α.ΔΥ.Κ.), που υπη¬ 
ρετούν σε αυτόν κατά τη δημοσίευση του παρόντος νό¬ 
μου, σε υπηρεσίες των Νομαρχιακών Αυτοδιοικήσεων Χα¬ 
νιών και Ρεθύμνου και σε υπηρεσίες των Ο.Τ.Α, των 
Νομών Χανίων και Ρεθύμνου, καθώς και η μετάταξη των 
εργαζομένων του Οργανισμού Ανάπτυξης Ανατολικής 
Κρήτης (Ο.ΑΝ.Α.Κ.), που υπηρετούν σε αυτόν κατά τη δη¬ 
μοσίευση του παρόντος νόμου, σε υπηρεσίες της Γ.Γ. Πε¬ 
ριφέρειας, του Ο.Α.Ε.Δ. και του Υπουργείου Δικαιοσύνης 
των Νομών Χανίων και Ρεθύμνου, σε υπηρεσίες των Νο¬ 
μαρχιακών Αυτοδιοικήσεων Ηρακλείου και Λασιθίου, κα¬ 
θώς και σε υπηρεσίες των Ο.Τ.Α, των Νομών Ηρακλείου 
και Λασιθίου. 

2. Το προς μετάταξη προσωπικό καθορίζεται με αιτιο¬ 
λογημένη απόφαση του Δ. Σ. των Οργανισμών, ύστερα α¬ 
πό εκτίμηση των υπηρεσιακών αναγκών των Οργανισμών. 
Εξαιρούνται και δεν μετατάσσονται όσοι από τους εργα¬ 
ζόμενους: α) πληρούν τις προϋποθέσεις πρόωρης συντα- 
ξιοδότησης που ορίζονται στις διατάξεις της παρ. 6 του 
άρθρου 1 του Ν. 2367/1995 (ΦΕΚ 261 Α’), οι οποίες εφαρ¬ 
μόζονται ανάλογα για το προσωπικό του Ο.Α.ΔΥ.Κ. και 
του Ο.ΑΝ.Α.Κ. και β) δεν έχουν συμπληρώσει υπηρεσία 
δύο (2) τουλάχιστον ετών. 

3. Το υπό μετάταξη προσωπικό με αίτηση του επιλέγει 
τη σχέση εργασίας με την οποία επιθυμεί να απασχοληθεί 
στην υπηρεσία υποδοχής και καταλαμβάνει τις κενές θέ¬ 
σεις μόνιμου προσωπικού ή με σχέση εργασίας ιδιωτικού 
δικαίου αορίστου χρόνου, κατά περίπτωση. 

Στην περίπτωση που ο μετατασσόμενος επιθυμείτη δια¬ 
τήρηση της σχέσης εργασίας ιδιωτικού δικαίου αορίστου 
χρόνου και δεν υπάρχει αντίστοιχη κενή οργανική θέση, η 
μετάταξη γίνεται σε συνιστώμενη με την πράξη μετάτα¬ 
ξης προσωρινή θέση με σχέση εργασίας ιδιωτικού δικαί¬ 
ου αορίστου χρόνου αντίστοιχης ειδικότητας. 

4. Η μετάταξη ενεργείται με κοινή απόφαση των Υπουρ¬ 
γών Εσωτερικών, Δημόσιας Διοίκησης και Αποκέντρω¬ 
σης, Εθνικής Οικονομίας και Οικονομικών. 

5. Οι μετατασσόμενοι που επιλέγουν τη μετάταξη τους 
σε μόνιμες θέσεις κατατάσσονται σε βαθμό ανάλογο με 
το χρόνο υπηρεσίας του που έχει διανυθεί στο φορέα α¬ 
πό τον οποίο γίνεται η μετάταξη και τα τυπικά προσόντα 
του κλάδου στον οποίο μετατάσσονται και εν πάση περι- 
πτώσει μέχρι του τελευταίου ενιαίου με τον εισαγωγικό 
βαθμό. 

Όσοι επιλέγουν τη μετάταξή τους με σχέση εργασίας ι¬ 
διωτικού δικαίου αορίστου χρόνου μετατάσσονται με την 
ίδια ή αντίστοιχη ή παρεμφερή ειδικότητα με εκείνη που 
έχουν στον Ο.Α.ΔΥ.Κ. ή στον Ο.ΑΝ.Α.Κ. ή άλλη ειδικότητα 
για την οποία έχουν τα απαιτούμενα τυπικά προσόντα. 

6. Οι μετατασσόμενοι κατατάσσονται σε μισθολογικά 
κλιμάκια της οικείας κατηγορίας ανάλογα με το συνολικό 
χρόνο υπηρεσίας τους στον Ο.Α.ΔΥ.Κ. και στον Ο.ΑΝ.Α.Κ. 
αντίστοιχα. Για τις αποδοχές των μετατασσόμενων υπαλ¬ 
λήλων εφαρμόζονται οι διατάξεις της παρ. 3 του άρθρου 
20 του Ν. 2515/1997. 

7. Κάθε άλλη λεπτομέρεια για τη διαδικασία και γενικά 

για την εφαρμογή του παρόντος άρθρου ρυθμίζεται με 
κοινή απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και Εθνικής Οικονομίας. 

Άρθρο 14 

1. Το δεύτερο εδάφιο της υποπερίπτωσης (ι) της περί¬ 
πτωσης (α) της παραγράφου 19 του άρθρου 8 του Ν. 
2601/1998, όπως ισχύει, αντικαθίσταται ως εξής: 

«Μέλη της Κεντρικής Γνωμοδοτικής Επιτροπής είναι ο 
Γενικός Γραμματέας Επενδύσεων και Ανάπτυξης του Υ¬ 
πουργείου Εθνικής Οικονομίας ως Πρόεδρος, ο προϊστά¬ 
μενος της αρμόδιας γενικής διεύθυνσης του Υπουργείου 
Εθνικής Οικονομίας, προϊστάμενοι των αρμόδιων υπηρε¬ 
σιών του Υπουργείου Εθνικής Οικονομίας, νομικός σύμ¬ 
βουλος ή πάρεδρος του Νομικού Συμβουλίου τσυ Κρά¬ 
τους, που ορίζεται από τον προϊστάμενο του Γραφείου 
Νομικού Συμβούλου του Υπουργείου Εθνικής Οικονο¬ 
μίας, ως μέλος χωρίς ψήφο, καθώς και εκπρόσωποι των 
συναρμόδιων Υπουργείων και λοιπών φορέων ειδικοί σε 
θέματα επενδύσεων.» 

2. Στο τέλος της υποπερίπτωσης (ϋ) της περίπτωσης (α) 
της παραγράφου 19 του άρθρου 8 του Ν. 2601/1998, ό¬ 
πως ισχύει, προστίθεται εδάφιο ως εξής: 

«Επίσης, νομικός σύμβουλος ή πάρεδρος του Νομικού 
Συμβουλίου του Κράτους, που ορίζεται από τον προϊστά¬ 
μενο του Γραφείου Νομικού Συμβούλου του Υπουργείου 
Εθνικής Οικονομίας, ως μέλος χωρίς ψήφο.» 

3. Το πρώτο εδάφιο της παραγράφου 4 του άρθρου 14 
του Ν. 2601/1998 αντικαθίσταται αφότου ίσχυσε ως εξής: 

«Από την έναρξη ισχύος του παρόντος νόμου καταρ- 
γούνται τα άρθρα 1 έως και 23β του Ν. 1892/1990, όπως 
τροποποιήθηκαν και συμπληρώθηκαν μεταγενέστερα, 
πλην της παραγράφου 6 του άρθρου 12 αυτού, όπως συ¬ 
μπληρώθηκε μεταγενέστερα, για την εφαρμογή της οποί¬ 
ας διατηρούνται επίσης σε ισχύ τα άρθρα 13 και 14 του ί¬ 
διου νόμου, καθώς και οι παράγραφοι 1, 5 και 6 του άρ¬ 
θρου 23 του νόμου αυτού.» 

4. α. Στην περίπτωση (β) της παραγράφου 2 του άρθρου 
6 του Ν. 2601/1998, όπως ισχύει, προστίθεται υποπερί¬ 
πτωση XIII ως εξής: 

«XIII. Επενδύσεις ή / και προγράμματα χρηματοδοτικής 
μίσθωσης για ίδρυση, επέκταση, εκσυγχρονισμό των γη¬ 
πέδων γκολφ της περίπτωσης (τ) της παραγράφου 1 του 
άρθρου 3.» 

β. Η εφαρμογή της ρύθμισης της προηγούμενης περί¬ 
πτωσης (α) αρχίζει από την 1η Σεπτεμβρίου 1999. 

Άρθρο 15 

Η περίπτωση δ’ της παραγράφου 1 του άρθρου δεύτε¬ 
ρου του Ν. 2257/1994 (ΦΕΚ 197 Α’) αντικαθίσταται ως έ¬ 
ξης: 

«δ. Οι ως άνω αναπροσαρμογές τιμολογίων ισχύουν με¬ 
τά πάροδο είκοσι (20) ημερών από την εξαγγελία τους.» 

Άρθρο 16 

1. Η 31η Δεκεμβρίου 1999 ορίζεται ως αργία για την 
Τράπεζα της Ε/|λάδος, το Χρηματιστήριο Αξιών Αθηνών 
Α.Ε., το Κεντρικό Αποθετήριο Αξιών Α.Ε., το Χρηματιστή¬ 
ριο Παραγώγων Αθηνών, την Εταιρεία Εκκαθάρισης Συ¬ 
ναλλαγών επί Παραγώγων (ΕΤ.Ε.Σ.Ε.Π.) και τις ακόλου¬ 
θες κατηγορίες επιχειρήσεων: α) πιστωτικά ιδρύματα που 
λειτουργούν στην Ελλάδα, στα οποία περιλαμβάνονται τα 
ελληνικά πιστωτικά ιδρύματα και τα υποκαταστήματα των 


αλλοδαπών τραπεζών, β) Επιχειρήσεις Παροχής Επενδυ¬ 
τικών Υπηρεσιών, γ) Ανώνυμες Χρηματοδοτικές Εταιρεί¬ 
ες και δ) Ανώνυμες Εταιρείες Διαχείρισης Αμοιβαίων Κε¬ 
φαλαίων. 

2. Σε περίπτωση που κατά την ίδρυση πιστωτικού συνε¬ 
ταιρισμού ή συνεταιριστικής τράπεζας ή κατά τη μετα¬ 
τροπή συνεταιρισμού σε πιστωτικό συνεταιρισμό ή σε συ¬ 
νεταιριστική τράπεζα ή κατά τη διάρκεια λειτουργίας αυ¬ 
τών συντρέχει, ως προς τη διάθεση συνεταιριστικών τους 
μερίδων, περίπτωση εφαρμογής της παρ.1 του άρθρου 
10 του Ν .876/1979, για την παροχή της προβλεπόμενης 
από την παρ.1 του άρθρου ΙΟτου Ν.876/1979, άδειας της 
Επιτροπής Κεφαλαιαγοράς, απαιτείται προηγουμένως η 
κατάρτιση ενημερωτικού δελτίου σύμφωνα με τις διατά¬ 
ξεις του Π.Δ. 348/1985. Δεν απαιτείται η μεσολάβηση α- 
ναδόχου. Επιφυλασσομένων των διατάξεων του άρθρου 
24 του Π.Δ. 348/1985, το ως άνω εγκρινόμενο από την Ε¬ 
πιτροπή Κεφαλαιαγοράς ενημερωτικό δελτίο επικαιρο- 
ποιείται τουλάχιστον ανά έτος με ευθύνη του Διοικητικού 
Συμβουλίου του πιστωτικού συνεταιιρισμού ή της συνε¬ 
ταιριστικής τράπεζας και συνυπογράφεται από ορκωτό ε¬ 
λεγκτή. 

3. Η παράγραφος 3του άρθρου 3 του ν. 1667/1986 (ΦΕΚ 
196 Α’), όπως τροποποιήθηκε με το άρθρο 3 του Ν. 
2515/1997 (ΦΕΚ 154 Α’), αντικαθίσταται ως εξής: 

«3. Το καταστατικό μπορεί να επιτρέπει την απόκτηση α¬ 
πό κάθε συνεταίρο έως πέντε (5) προαιρετικών μερίδων ε¬ 
κτός από την υποχρεωτική μερίδα. Προκειμένου για κα¬ 
ταναλωτικούς συνεταιρισμούς το καταστατικό μπορεί να 
επιτρέπει την απόκτηση από κάθε συνεταίρο μέχρι εκατό 
(100) προαιρετικών μερίδων, για πιστωτικούς συνεταιρι¬ 
σμούς μέχρι εξακοσίων (600) προαιρετικών μερίδων και 
μπορεί να ορίζει χωρίς περιορισμό τον αριθμό των προαι¬ 
ρετικών μερίδων που μπορούν να αποκτήσουν νομικά 
πρόσωπα δημοσίου δικαίου. Η αξία κάθε προαιρετικής 
μερίδας είναι ίση με την αξία της υποχρεωτικής. 

4. Με απόφασή του,-που δημοσιεύεται στην Εφημερίδα 
της Κυβερνήσεως, το Διοικητικό Συμβούλιο του Χρηματι¬ 
στηρίου Αξιών Αθηνών μπορεί να θεσπίζει ειδικές κατη¬ 
γορίες των υπό διαπραγμάτευση μετοχών, στις οποίες ε¬ 
ντάσσονται ιδίως μετοχές εταιρειών που δεν τηρούν τις 
δεσμεύσεις που έχουν αναφέρει στο Ενημερωτικό τους 
Δελτίο σχετικά με τη χρήση των κεφαλαίων που έχουν α¬ 
ντλήσει, με αύξηση του μετοχικού τους κεφαλαίου, ή που 
παρουσιάζουν αποτελέσματα που δημιουργούν αμφιβο¬ 
λία για την ομαλή πορεία των εργασιών τους ή μετοχές 
που παρουσιάζουν πολύ μικρή εμπορευσιμότητα και ανε¬ 
παρκή διασπορά. Με ίδια ή όμοια απόφασή του το Διοι¬ 
κητικό Συμβούλιο του Χρηματιστηρίου Αξιών Αθηνών 
μπορεί να εξειδικεύει τα κριτήρια ένταξης μετοχών σε συ¬ 
γκεκριμένες κατηγορίες, τις μεθόδους διαπραγμάτευσης 
τους, τις υποχρεώσεις που αναλαμβάνουν και τους κανό¬ 
νες στους οποίους υπόκεινται κατά το χρονικό αυτό διά¬ 
στημα, καθώς και τους λόγους επαναφοράς των μετοχών 
αυτών στην αρχική τους κατάσταση και να ρυθμίζει κάθε 
σχετική θέση και αναγκαία λεπτομέρεια. 

5. Με απόφασή του, που δημοσιεύεται στην Εφημερίδα 
της Κυβερνήσεως, το Διοικητικό Συμβούλιο του Χρηματι¬ 
στηρίου Αξιών Αθηνών μπορεί να ορίζει τις πρόσθετες, 
κατά την έννοια του άρθρου 4 παρ. 3 περίπτ, δ’ του Π.Δ. 
360/1985, πληροφορίες, που πρέπει να παρατίθενται στις 
οικονομικές και λογιστικές καταστάσεις, οι οποίες δημο¬ 
σιεύονται υποχρεωτικά σύμφωνα με τις διατάξεις του 

Π.Δ. 360/1985, και να ρυθμίζει κάθε σχετικό θέμα και ανα¬ 
γκαία λεπτομέρεια. 

Άρθρο 17 

Ρυθμίσεις ληξιπρόθεσμων οφειλών δήμων, κοινοτήτων, 
Δ.Ε.Υ.Α. και δημοτικών επιχειρήσεων 

Ι.α. Οι ληξιπρόθεσμες μέχρι την 31η Αυγούστου 1999 
υποχρεώσεις των δήμων και κοινοτήτων προς την 
Ε.ΥΔ.Α.Π. και το Ελληνικό Δημόσιο απαλλάσσονται από 
κάθε είδους πρόσθετες προσαυξήσεις, επιβαρύνσεις 
κ.λπ., εφόσον ο οικείος δήμος ή κοινότητα καταβάλει ε¬ 
φάπαξ την κύρια οφειλή μέσα σε έξι (6) μήνες από τη δη¬ 
μοσίευση του παρόντος. 

1 ,β. Οι υποχρεώσεις των δήμων και κοινοτήτων προς το 
Ι.Κ.Α., ΤΥΔΚΥ και ΤΑΔΚΥ από καθυστερούμενες ασφαλι¬ 
στικές εισφορές μέχρι την 31η Αυγούστου 1999 απαλ¬ 
λάσσονται από τις πρόσθετες προσαυξήσεις, επιβαρύν¬ 
σεις κ.λπ., εφόσον ο οικείος δήμος ή κοινότητα καταβάλει 
στους ασφαλιστικούς φορείς εφάπαξ το ποσό της κύριας 
οφειλής του, μέσα σε έξι (6) μήνες από τη δημοσίευση του 
παρόντος. 

Σε περίπτωση μη καταβολής του ποσού της παραπάνω 
οφειλής, καθίσταται απαιτητό το σύνολο της οφειλής με¬ 
τά των νομίμων προσαυξήσεων, επιβαρύνσεων κ.λπ.. 

Οι τρέχουσες απαιτητές ασφαλιστικές εισφορές από 
την 1η Σεπτεμβρίου 1999 και μετά καταβάλλονται κανονι¬ 
κά μέσα στις νόμιμες προθεσμίες. 

2. Οι ληξιπρόθεσμες μέχρι την 30ή Ιουνίου 1999 υπο¬ 
χρεώσεις των δήμων και κοινοτήτων προς: 

α)τιςΔ.Ε.Κ.Ο„ 

β) τους ιδιώτες, φυσικά ή νομικά πρόσωπα, για οφειλές 
που προέκυψαν από την εκτέλεση έργων, προμηθειών ή 
τη σύνταξη μελετών, σύμφωνα με τις κείμενες διατάξεις, 

γ) το Ταμείο Παρακαταθηκών και Δανείων για τις οφει¬ 
λές από δάνεια που τους έχει χορηγήσει, καθώς και ληξι¬ 
πρόθεσμες υποχρεώσεις της παραγράφου 1 του παρό¬ 
ντος δύνανται να εξοφλούνται με σύναψη δανείων από το 
Ταμείο Παρακαταθηκών και Δανείων, ύστερα από σχετι¬ 
κή αίτησή τους. 

3. Δάνεια της ίδιας κατηγορίας και με τους ίδιους όρους 
χορηγούνται στις Δ.Ε.Υ.Α. και στις λοιπές δημοτικές και 
κοινοτικές επιχειρήσεις που έχουν ληξιπρόθεσμες οφει¬ 
λές της παραγράφου 2, από δάνεια που έχουν χορηγηθεί 
με εγγύησή τα τακτικά έσοδα του οικείου δήμου ή κοινό¬ 
τητας. 

4. Με σύναψη δανείου από το Ταμείο Παρακαταθηκών 
και Δανείων, εντός της αποκλειστικής προθεσμίας τεσ¬ 
σάρων (4) μηνών από τη δημοσίευση του παρόντος, ρυθ¬ 
μίζονται επίσης ύστερα από αίτηση του δήμου ή της κοι¬ 
νότητας και τα υφιστάμενα μέχρι την 30ή Ιουνίου 1999 
χρεωστικά ανοίγματα των δήμων και κοινοτήτων στο Τα¬ 
μείο Παρακαταθηκών και Δανείων. Με την παρέλευση α¬ 
πράκτου της ως άνω προθεσμίας, το Ταμείο Παρακατα¬ 
θηκών και Δανείων δύναται να βεβαιώνει οίκοθεν τα ανω¬ 
τέρω χρεωστικά ανοίγματα στις οικείες δημόσιες 
οικονομικές υπηρεσίες (Δ.Ο.Υ.). Τα δάνεια του παρόντος 
άρθρου μπορεί να χορηγούνται με χρόνο εξόφλησης μέ¬ 
χρι δεκαπέντε (15) έτη και με επιτόκιο ίσο με αυτό της ε- 
κάστοτε προηγούμενης έκδοσης τίτλων του Ελληνικού 
Δημοσίου, ισόχρονης ή πλησιέστερης χρονικής διάρκει¬ 
ας, προσαυξημένο κατά μία μονάδα. 

6. Με αποφάσεις του Διοικητικού Συμβουλίου του Τα¬ 
μείου Παρακαταθηκών και Δανείων αναπροσαρμόζεται 


το επιτόκιο των δανείων των παραγράφων 1,2,3 και 4 του 
παρόντος, κατά τη διάρκεια εξυπηρέτησης τους, ανά ε¬ 
ξάμηνο με βάση το επιτόκιο της τελευταίας έκδοσης ανπ'- 
στοιχων τίτλων του Ελληνικού Δημοσίου. 

7. Το προϊόν των δανείων αυτού του άρθρου απαγο¬ 
ρεύεται να διατίθεται για οποιονδήποτε άλλο σκοπό και 
εγγράφεται σε ειδικό κωδικό του προϋπολογισμού του 
δήμου ή της κοινότητας με τίτλο «Δάνειο του νό¬ 
μου /1999 για την εξόφληση ληξιπρόθεσμων οφειλών». 

Οποιαδήποτε εντολή πληρωμής σε βάρος του κωδικού 
αυτού, που αντίκειται στις διατάξεις του παρόντος, είναι 
άκυρη και ο δημοτικός ή κοινοτικός ταμίας υποχρεούται 
να μην την εκτελέσει. 

8. Τα δάνεια του παρόντος άρθρου χορηγούνται στους 
δικαιούχους των οποίων οι ληξιπρόθεσμες υποχρεώσεις, 
αθροιζόμενες με το μέρος των τακτικών τους εσόδων που 
παρακρατούνται ετησίως από το Ταμείο Παρακαταθηκών 
καί Δανείων για» εξόφληση άλλων μακροπρόθεσμων υ- 
ποχρεώσεώντους, υπερβαίνουν: 

α) το 10% των τακτικών τους εσόδων, εφόσον πρόκειται 
για δήμους ή κοινότητες με τακτικά έσοδα οικονομικού έ¬ 
τους 1999 που δεν υπερβαίνουν το ένα δισεκατομμύριο 
(1.000.000.000) δραχμές και 

β) το 20% των τακτικών τους εσόδων, εφόσον πρόκειται 
για δήμους ή κοινότητες με τακτικά έσοδα οικονομικού έ¬ 
τους 1999 που υπερβαίνουν το ένα δισεκατομμύριο 
(1.000.000.000) δραχμές. 

9. Για τον υπολογισμό των ανωτέρω ποσοστών λαμβά- 
νονται υπόψη και οι ληξιπρόθεσμες υποχρεώσεις των πα¬ 
ραγράφων 3 και 4. Ως τακτικά έσοδα λαμβάνονται υπόψη 
αυτά που έχουν εγγράφει στον προϋπολογισμό οικονομι¬ 
κού έτους 1999 του οικείου δήμου ή κοινότητας. 

10. Το ύψος και οχρόνος αποπληρωμής του δανείου κα¬ 
θορίζονται κατά τέτοιο τρόπο ώστε η ετήσια τοκοχρεολυ- 
τική δόση εξόφλησής του να μην υπερβαίνει το 15% ή το 
30% των τακτικών εσόδων των δήμων και κοινοτήτων των 
περιπτώσεων α’ και β’ της παραγράφου 8. 

Σε εξαιρετικές περιπτώσεις, το Ταμείο Παρακαταθηκών 
και Δανείων μπορεί να αποφασίζει τη χορήγηση δανείων 
σε δήμους και κοινότητες με χρόνο εξόφλησης μεγαλύ¬ 
τερο των δεκαπέντε (15) ετών, εάν από την εν γένει οικο¬ 
νομική κατάσταση του οικείου δήμου ή κοινότητας προ¬ 
κύπτει, ότι με τον τρόπο αυτόν διασφαλίζεται καλύτερα η 
ομαλή εξυπηρέτηση του δανείου. 

11. Η εξόφληση των δανείων γίνεται με παρακράτηση α¬ 
πό τα έσοδα των οικείων δήμων και κοινοτήτων που προ¬ 
έρχονται από τους Κεντρικούς Αυτοτελείς Πόρους (Κ.Α. 
Π.) του ν. 1828/1989. Η παρακράτηση γίνεται από το Τα¬ 
μείο Παρακαταθηκών και Δανείων σε ισόποσες μηνιαίες 
δόσεις. Σε περίπτωση που τα έσοδα από τους Κ.Α.Π. δεν 
επαρκούν για την εξόφληση του δανείου, η εξόφληση 
μπορεί να γίνεται με παρακράτηση άλλων εσόδων των δή¬ 
μων που είναι δυνατόν να εκχωρηθούν. 

12. Το υφιστάμενο την 30ή Ιουνίου 1999 χρεωστικό υ¬ 
πόλοιπο του τηρούμενου στο Ταμείο Παρακαταθηκών και 
Δανείων λογαριασμού Π.Α.Κ.Υ. (Πληρωμές Αποδοχών 
Κοινοτικών Υπαλλήλων) κεφαλαιοποιείται και η εξόφλησή 
του γίνεται σταδιακά: 

α) κατά 50% του χρεωστικού υπολοίπου με παρακράτη¬ 
ση -ποσοστού-15% από τα καθαρά κέρδη που αποδίδει 
κάθε χρόνο το Ταμείο Παρακαταθηκών και Δανείων στο 
Ελληνικό Δημόσιο σύμφωνα με τις κείμενες διατάξεις και 

β) κατά το υπόλοιπο με παρακράτηση ποσοστού 20% α- 

πό τους τόκους που αποδίδει κάθε εξάμηνο το Ταμείο Πα¬ 
ρακαταθηκών και Δανείων στο Υπουργείο Εσωτερικών, 
Δημόσιας Διοίκησης και Αποκέντρωσης επί των χρηματι¬ 
κών υπολοίπων των δήμων και κοινοτήτων, καθώς και των 
τόκων για τις καταθέσεις βάσει των άρθρων 67 και 68 του 
Ν. 3033/1954. 

Η παρακράτηση αρχίζει κατά την απόδοση των κερδών 
της οικονομικής χρήσης 1999 και των τόκων του δεύτε¬ 
ρου εξαμήνου 1999. 

Στο τέλος κάθε έτους το Ταμείο Παρακαταθηκών και 
Δανείων γνωστοποιεί στο Υπουργείο Εσωτερικών, Δημό¬ 
σιας Διοίκησης και Αποκέντρωσης και στο Υπουργείο Οι¬ 
κονομικών το ποσό που έχει παρακρατήσει και το ποσό 
που απομένει για εξόφληση του χρέους. 

13. Η διάταξη της παρ. 5 του άρθρου 18 του Ν. 
2539/1997 καταργείται από την 1η Ιανουάριου του 
2000. Από την ημερομηνία αυτή οι αποδοχές των ειδι¬ 
κής περιορισμένης διαβάθμισης υπαλλήλων των κοινο¬ 
τήτων που έχουν καταργηθεί βαρύνουν τους οικείους 
δήμους. 

14. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομικών, 
που εκδίδεται ύστερα από πρόταση του Ταμείου Παρα¬ 
καταθηκών και Δανείων, καθορίζονται οι διαδικασίες και 
τα δικαιολογητικά που απαιτούνται για την εφαρμογή του 
άρθρου αυτού, καθώς και κάθε άλλη αναγκαία λεπτομέ¬ 
ρεια. 


Άρθρο 18 
Έναρξη ισχύος 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως, εκτός αν προ- 
βλέπεται διαφορετικά σε επί μέρους διατάξεις του. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 21 Οκτωβρίου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΕΘΝΙΚΗΣ ΟΙΚΟΝΟΜΙΑΣ 

ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Β. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΪΩΑΝΝΟΥ 

ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Τ. ΜΑΝΤΕΛΗΣ 


ΑΝΑΠΤΥΞΗΣ 

Ε. ΒΕΝΙΖΕΛΟΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 

ΔΙΚΑΙΟΣΥΝΗΣ 

Ε. ΓΙΑΝΝΟΠΟΥΛΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 22 Οκτωβρίου 1999 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

_ ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ _ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΒ * ΡΑΧ 52 34 312 


ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.Θΐ.ρΓ 
Θ-ΓΠ3ΙΙ: ννβ5ΐΤΙ35ΐΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ. Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Με ΧΡ ι 8 σελίδε( ϊ 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ ά 8 σε χ( 5 ες και άνω προσαύξηση 100 δρχ. ανά δσέλιδο ή μέρος αυτού 


Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοίκ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ. Ε. Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » 3.500 »· 

15.000 » 750 ·. 

70.000 » 3.500 » 

30.000 » 1.500 » 

15.000 »> 750 » 

5.000 »> 250 » 

10.000 » 500 » 

3.000 » 150 » 

10.000 » 500 » 

250.000 » 12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 12.500 » 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πλερωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


... 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



















